**KLAIPĖDOS LOPŠELIS-DARŽELIS „EGLUTĖ“**

**GILUMINIO VEIKLOS ĮSIVERTINIMO ATASKAITA**

**2020–2021 M.M.**

2021 m. giluminiam veiklos įsivertinimui tirti pasirinkta 3 srities „Vaiko ugdymo(si) pasiekimai“ rodiklio 3.2. „Vaiko pasiekimų kokybė“ pagalbinį rodiklį 3.2.3. „Specialiųjų poreikių vaikų ugdymo(si) pažanga“. Šis rodiklis buvo pasirinktas kaip silpniausiai įvertintas, remiantis 2020 m.m. plačiojo įstaigos audito rezultatais.

Giluminis įsivertinimas vyko 2021 m. kovo–gegužės mėnesiais ir apėmė keletą etapų:

* pasirengimas įsivertinti;
* pasirinktų veiklos rodiklių giluminis nagrinėjimas ir įsivertinimas;
* atsiskaitymas apie atliktas vertinimo procedūras ir informavimas apie gautas išvadas.

Giluminį įsivertinimą atliko Klaipėdos lopšelio-darželio „Eglutė“ vidaus audito koordinavimo grupė, sudaryta Klaipėdos lopšelio-darželio „Eglutė“ direktoriaus 2020 m. spalio 14 d. įsakymu Nr. V-94. VAK grupės sudėtis: direktoriaus pavaduotoja ugdymui Rimutė Tarvydienė, ikimokyklinio ugdymo mokytojos Diana Kurlienė ir Inga Tarvydienė, priešmokyklinio ugdymo mokytoja Regina Bukienė.

Giluminis įsivertinimas atliktas vadovaujantis direktoriaus 2021 m. vasario 5 d. įsakymu Nr. V-24 „ Dėl įstaigos vidaus audito“.

**Duomenų rinkimo būdai:**

1. Dokumentų analizė: įstaigos 2020 m. veiklos planas, vaikų pasiekimų vertinimo aprašas, priešmokyklinio ugdymo(si) standartai, vaiko gerovės komisijos posėdžių protokolai, įstaigos logopedo darbo planai ir ataskaitos.
2. Darbuotojų anketinė apklausa.

**VEIKLOS RODIKLIO ĮVERTINIMO PAGRINDIMAS**

1. **DOKUMENTŲ ANALIZĖ**

2018 m. rugsėjo mėn. buvo parengtas ir patvirtintas Klaipėdos lopšėlio-darželio „Eglutė“ ikimokyklinio ir priešmokyklinio ugdymo vaikų pasiekimų vertinimo aprašas. Apraše numatomi vertinimo tikslai ir uždaviniai, nuostatos ir principai, vertinimo planavimas ir metodai, atsakomybė ir įgaliojimai.

Šiuo metu rengiamas naujas, pakoreguotas vaikų pasiekimų vertinimo aprašas.

Klaipėdos lopšelio-darželio „Eglutė“ Vaiko gerovės komisijos 2020 m. veiklos plane buvo keliami uždaviniai:

* tobulinti specialiųjų ugdymo(si) poreikių vaikų visapusišką poreikių tenkinimą, bendradarbiaujant su tėvais, su socialiniais partneriais; taip pat gerinti šių vaikų emocinę savijautą;
* rūpintis vaiko socialine gerove, teikti švietimo pagalbą;
* teikti metodinę informaciją tėvams prevencijos, specialiojo ugdymo, socialinio švietimo klausimais; tobulinti metodinį ir profesinį pedagogų bendradarbiavimą, skleisti švietimo naujoves, dalintis gerąją darbo patirtimi;
* įvykus krizei lopšelyje-darželyje, organizuoti krizės valdymo priemones.

2020 m. įvyko 5 Vaiko gerovės komisijos posėdžiai, kurių metu svarstyta:

* klausimai, dėl ugdytinių, atrinktų logopedo pratyboms, pradinio vertinimo ir SUP lygių nustatymo;
* logopedo pratybų tvarkaraščio sudarymas;
* individualios pagalbos vaikui planų sudarymas;
* parengtų individualių pritaikytų ikimokyklinio ugdymo programų ugdytiniams aptarimas ir priėmimas;
* lopšelio-darželio „Eglutė“ švietimo pagalbos gavėjų, turinčių SUP, sąrašo tvirtinimas.

Klaipėdos lopšelio-darželio „Eglutė“ Vaiko gerovės komisija 2020 m. rugsėjo 15 d. sudarė ir suderino PPT švietimo pagalbos gavėjų, turinčių specialiųjų ugdymosi poreikių, sąrašą. Logopedo pagalba teikiama 31 ugdytiniui, kuriems nustatytos šios išvados apie SUP grupę:

* fonologinis kalbos sutrikimas -10;
* fonetinis kalbos sutrikimas – 8;
* mokymosi sunkumai dėl sulėtėjusios raidos (kalbos) – 5;
* kalbos sutrikimas (nežymus kalbos neišsivystymas) – 4;
* negalia dėl įvairiapusio raidos sutrikimo – 1;
* mokymosi sunkumai dėl sulėtėjusios raidos (kalbos, motorinės, pažintinės, socialinės) – 3.

Ugdytiniams nustatyti SUP lygiai: ugdytinių su dideliais SUP – 3, su vidutiniais – 1, likusiems nustatyti nedideli SUP.

2020 m. pagal Klaipėdos PPT rekomendacijas 2 vaikai buvo ugdomi pagal pritaikytas ikimokyklinio ugdymo programas ir 1 vaikas – pagal pritaikytą priešmokyklinio ugdymo programą.

Dokumentų analizė parodė, kad įstaigos Vaiko gerovės komisijos veikla remiasi įstaigos nuostatais, PPT rekomendacijomis ir atlieka jai priskirtas funkcijas. Vaiko gerovės komisija teikia būtiną pagalbą vaikui ir šeimai nuosekliai, kompetetingai, bendradarbiaudama su įstaigos pedagogais bei ugdytinių tėvais. Vaiko gerovės komisijos veikla fiksuojama posėdžių protokoluose ir yra pateikiama įstaigos bendruomenei.

Klaipėdos lopšelio-dearželio „Eglutė“ logopedo veiklos planai ir ataskaitos parodo vaikų su SUP ugdymo(si) rezultatus bei jų vertinimą. Daugumai vaikų su nedideliais specialiaisiais poreikiais pavyksta įveikti sutrikimus. Kai kuriems ugdytiniams logopedo pagalba teikiama ir kitais metais, nes sutrikimai būna įveikti iš dalies. Vaikams su dideliais specialiaisiais poreikiais logopedo pagalba visą ugdymo(si) įstaigoje laikotarpį.

1. **MOKYTOJŲ ANKETINĖ APKLAUSA**

Anketavimo būdu apklausti 20 įstaigos mokytojų.

**Tyrimo tikslas –** išsiaiškinti Klaipėdos lopšelio-darželio „Eglutė“ pedagogų nuomonę apie SUP vaikų daromą pažangą, pasiekimų vertinimą bei vertinimo rezultatų panaudojimą tolesniam ugdymui.

**ANKETINĖS APKLAUSOS REZULTATAI**

* **Ar turite pakankamai informacijos apie vaikų SUP?**

Taip – 14, ne – 6.

* **Iš kur semiatės žinių vaikų SUP klausimais?**

Lankau mokymus, įvairūs informaciniai šaltiniai -18, konsultacijos su pedagogais, gerovės komisijos specialistais – 12, konsultacijos su pedagoginės psichologinės tarnybos specialistais – 2.

* **Su kokiais sunkumais susiduriate, dirbdami su SUP vaikais?**

Trūksta žinių ir įgūdžių – 9, psichologinės problemos – 7, nepritaikytos aplinkos sąlygos – 12, neigiamas vaikų požiūris – 2, kitų tėvų neigiamos nuostatos – 5, specialistų pagalbos trūkumas – 15.

* **Kokius pasiekimų vertinimo metodus naudojate?**

Stebėjimas – 20, vaiko darbelių analizė – 10, vaiko įsivertinimas – 9, nuotraukos, vaizdo įrašai – 5, individualaus pagalbos vaikui sudarymas ir vertinimas – 15.

* **Kas dalyvauja pasiekimų vertinimo procese?**

Vaikai -1, tėvai – 9, logopedas – 19, neformaliojo ugdymo mokytojai – 7, vaiko grupės mokytojai – 20, vertinate tik jūs – 1.

* **Kokiais dokumentais ir metodikomis remiatės vertindami vaikų SUP pasiekimus?**

Įstaigos ugdymo programa ir planu – 12, priešmokyklinio ugdymo programa – 4, vaiko ugdymo(si) sritys – 14, vaiko ugdymo(si) pasiekimų žingsniai – 18, priešmokyklinio amžiaus vaikų kompetencijos – 6, savo metodika – 2.

* **Kokiu būdu tėvai dalyvauja vaikų su SUP pasiekimų ir pažangos vertinimo procese?**

Mokslo metų pradžioje aptaria vaikų gebėjimus – 18, domisi, pagal kokius kriterijus vertinami vaikų pasiekimai – 6, siūlo savo vertinimo kriterijus – 4, padeda rengti individualų pagalbos vaikui planą – 5, domisi, kaip galėtų užtikrinti ugdymo(si) tęstinumą namuose – 18, nuolat domisi vaiko pasiekimais – 12, neateina aptarti vertinimo rezultatų – 2.

* **Kaip dažnai informuojate tėvus apie vaiko pažangą ir pasiekimus?**

Nuolat – 17, kas savaitę – 2, kas mėnesį – 3, kartą per mokslo metus – 1, vaikui padarius pažangą – 14, neinformuoju – 0.

* **Kokiais būdais informuojate tėvus apie vaiko su SUP ugdymo(si) pasiekimus?**

Individualūs pokalbiai – 20, pokalbiai telefonu – 11, bendravimas el.paštu – 3, bendravimas per socialinius tinklus – 5, tėvų susirinkimai – 5, el. dienynas – 0.

* **Kaip tėvai įtraukiami į vaikų pasiekimų vertinimą?**

Individualūs pokalbiai – 20, anketos tėvams – 11, prisijungimas prie el. dienyno – 0, sudarant individualų ugdymo(si) planą ir vertinant pasiekimus – 6, kita( kai vaikas nelanko įstaigos, skiriamos individualios užduotys) – 2.

* **Kaip panaudojate vaikų su SUP pasiekimų vertinimo rezultatus?**

Vaiko pažinimui – 18, tėvų informavimui – 10, lyginate su kitų vaikų rezultatais – 2, individualiai vaiko pažangos analizei – 14, aptariate rezultatus metodinio susirinkimo metu – 6, vaikų su SUP ugdymo(si) individualizavimui – 12, tikslinant metinius bei savaitinius ugdymo planus – 10.

**GILUMINIO AUDITO IŠVADOS:**

* Dauguma apklaustų darbuotojų mano, kad įturi pakankamai informacijos apie SUP vaikus.
* Įstaigos pedagogai vertindami vaikų su SUP pasiekimus remiasi įstaigos patvirtintais dokumentais (Vaikų pasiekimų vertinimo aprašu, Vaiko ugdymo(si) pasiekimų sritimis ir žingsniais, priešmokyklinio ugdymo vaikų vertinimo standartais) ir metodais**.**
* Įstaigos pedagogai siekia, kad ugdytinių tėvai dalyvautų vaikų su SUP pažangos ir pasiekimų vertinime. Tėvai nuolat, vaikui padarius pažangą yra informuojami apie jo pasiekimus.
* Vaikų su SUP pasiekimų vertinimo rezultatai panaudojami vaikų pažinimui, vaikų ugdymo(si) individualizavimui bei tikslinant savaitinius ir metinius ugdymo planus.
* Daugumos ugdytinių su SUP pažanga yra akivaizdi, atitinkanti jų galimybes ir pastangas bei tėvų, mokytojų ir kitų specialistų lūkesčius.
* 3 srities „Vaiko ugdymo(si) pasiekimai“ rodiklio 3.2. „Vaiko pasiekimų kokybė“ pagalbinis rodiklis 3.2.3 „Specialiųjų poreikių vaikų ugdymo(si) pažanga“ **vertinamas 3,7 lygiu**.

**REKOMENDACIJOS:**

* Esant galimybėms, bendradarbiauti su PPT specialistais, pasikviečiant juos į įstaigą ir konsultuojant dėl SUP vaikų pažangos bei pasiekimų vertinimo.
* Suteikti tėvams prisijungimą prie el.dienyno, kad jie turėtų daugiau galimybių dalyvauti vaikų su SUP vertinime bei būtų nuolat informuojami apie vaikų pažangą.
* Siekti, kad tėvai aktyviau dalyvautų sudarant individualų pagalbos vaikui planą (IPP) kartu su mokytojais bei kitais specialistais.

VAK grupė

VAK grupės vadovė Rimutė Tarvydienė

2021-05-21